**Ministru kabineta rīkojuma projekta „Par Padziļinātās sadarbības programmas komisiju” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tiesību akts nepieciešams, lai nodrošinātu likuma "Par nodokļiem un nodevām" 7.1panta piektās daļas izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012.gada 1.jūlijā stājoties spēkā likuma "Par nodokļiem un nodevām" 7.1pantam un pieņemot Ministru kabineta 2012.gada 26.jūnija noteikumus Nr.459 "Par Padziļinātās sadarbības programmas darbību" un Ministru kabineta 2012.gada 26.jūnija noteikumus Nr.460 "Padziļinātās sadarbības programmas komisijas nolikums" tiek uzsākta Padziļinātās sadarbības programmas darbība. Nodokļu maksātāju iekļauj Padziļinātās sadarbības programmā Finanšu ministrija pamatojoties uz Padziļinātās sadarbības programmas komisijas atzinumu. Atbilstoši likuma "Par nodokļiem un nodevām" 7.1panta piektajai daļai Padziļinātās sadarbības komisijas personālsastāvu apstiprina Ministru kabinets. Savukārt atbilstoši Ministru kabineta 2012.gada 26.jūnija noteikumu Nr.459 "Par Padziļinātās sadarbības programmas darbību" 3.punktu Padziļinātās sadarbības programmas komisijā iekļauj pārstāvjus no Finanšu ministrijas, Valsts ieņēmumu dienesta, Ekonomikas ministrijas, Latvijas Brīvo arodbiedrību savienības, Latvijas Darba devēju konfederācijas, Latvijas Tirdzniecības un rūpniecības kameras, Latvijas Zvērinātu revidentu asociācijas un Latvijas Nodokļu konsultantu asociācijas. Ņemot vērā minēto, ir izdots 2012.gada 24.jūlija Ministru kabineta rīkojums Nr.345 (prot. Nr.41 21.§) par Padziļinātās sadarbības programmas komisiju.  Ņemot vērā gadījumus, kad netiek nodrošināts Padziļinātās sadarbības programmas kvorums, ir nepieciešams veikt izmaiņas Padziļinātās sadarbības programmas komisijas personālsastāvā. Apkopojot Padziļinātās sadarbības programmas komisijā pārstāvēto institūciju iesniegto informāciju, par izmaiņām institūciju pārstāvja deleģējumu Padziļinātās sadarbības programmas komisijā, konstatēts, ka nepieciešams veikt šādas izmaiņas: aizstāt piecus Padziļinātās sadarbības programmas komisijā pārstāvēto institūciju pārstāvjus ar jauniem pārstāvjiem, un veikt divu komisijas locekļu ieņemamo amatu izmaiņas.  Izmaiņas nodrošinātu Padziļinātās sadarbības programmas komisijas nepārtrauktu darbību. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komercuzņēmumi, kuri vēlas tikt iekļauti Padziļinātās sadarbības programmā vai, kuri jau ir iekļauti Padziļinātās sadarbības programmā |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

*Anotācijas III, IV, V un VI sadaļa – nav attiecināms.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests, Ekonomikas ministrija, Latvijas Brīvo arodbiedrību savienība, Latvijas Darba devēju konfederācija, Latvijas Tirdzniecības un rūpniecības kamera, Latvijas Zvērinātu revidentu asociācija un Latvijas Nodokļu konsultantu asociācija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Finanšu ministrs A.Vilks

Vīza: Valsts sekretāre S.Bajāre

02.06.2014. 12:00

434

Šidlovskis

67083894, Edgars.Sidlovskis@fm.gov.lv